20. autobusu maršruts (Rīga)

thumb|Mainītais maršruts Austrumu maģistrāles izbūves darbu dēļ no 2022. gada 15. septembra.
**20. autobusu maršruts** ir Rīgas sabiedriskā transporta autobusu maršruts, kas kursē no Pļavnieku kapiem līdz Pētersalai.

20. autobusu maršruta kopējais garums ir 27,424 km. Maršruta **[[Pļavnieku kapi (Rīga)|Pļavnieku kapi]]** — **[[Pētersala-Andrejsala|Pētersala]]** kopējais garums ir 13,176 km, bet maršruta **[[Pētersala-Andrejsala|Pētersala]]** — **[[Pļavnieku kapi (Rīga)|Pļavnieku kapi]]** kopējais garums ir 14,248 km.
thumb|20. autobusa maršruts līdz 2023. gada 27. decembrim.
Darbdienās pa 20. autobusu maršrutu kursē 2 autobusi, bet brīvdienās — tikai 1 autobuss. Maršrutu apkalpo 7. autobusu parks.

## Vēsture
Maršruts atklāts 2003. gada 1. septembrī un sākotnēji kursēja no Pļavnieku galapunkta Katlakalna ielā līdz Rūpniecības ielai Rīgas centrā, daļēji aizstājot slēgto 10. trolejbusu maršrutu.

2005. gada 14. martā Rīgas centrā tika pagarināts līdz Pētersalas ielai, no 2007. gada 1. septembra pagarināts arī līdz Ulbrokas kapiem.

Austrumu maģistrāles izbūves darbu dēļ no 2021. gada 27. novembra maršruts uz laiku tika mainīts Dārzciema apkaimē. Tika slēgta kustība Vietalvas un Vestienas ielā un maršrutu virzienā uz Pētersalas ielu novirzīja pa Nīcgales ielu, A. Deglava ielu, Valmieras ielu un Pērnavas ielu līdz Matīsa ielai. Virzienā uz Pļavnieku kapiem maršruts līdz 2022. gada 15. septembrim tika novirzīts pa Piedrujas un Pildas ielu līdz Dārzciema ielai.

Kopš 2023. gada 1. februāra iekāpšana 20. maršruta autobusos notiek tikai pa pirmajām durvīm, lai mazinātu bezbiļetnieku skaitu. Iepriekš šī kārtība bija spēkā no 2019. gada 8. jūlija līdz 13. martam un 2020. gadā no 1. septembra līdz 21. oktobrim; vairākas reizes to pārtrauca COVID-19 pandēmija.

No 2023. gada 27. decembra sakarā ar Austrumu maģistrāles atklāšanu maršruts abos virzienos sāka kursēt pa Vestienas ielu. Tāpat virzienā uz Pļavnieku kapiem autobusa maršrutā vairs netiek iekļauts Pildas un Dārzciema ielas krustojums.

No 2024. gada 1. augusta galapunkts "Pētersalas iela" tika pārdēvēts par "Pētersala".

## Maršruts
|thumb|255px|20. maršruta autobuss Saharova ielā
|thumb|255px|20. maršruta autobuss Deglava ielā
**[[Pļavnieku kapi (Rīga)|Pļavnieku kapi]]**—**[[Pētersala-Andrejsala|Pētersala]]** kursē pa šādām ielām: Lubānas iela, A. Saharova iela, Brāļu Kaudzīšu iela, Ulbrokas iela, A. Deglava iela, Ilūkstes iela, Sesku iela, Nīcgales iela, Pildas iela, Vestienas iela, Vietalvas iela, Matīsa iela, A. Čaka iela, Bruņinieku iela, Brīvības iela, Kalpaka bulvāris un Pulkveža Brieža iela.

**[[Pētersala-Andrejsala|Pētersala]]** —**[[Pļavnieku kapi (Rīga)|Pļavnieku kapi]]** kursē pa šādām ielām: Pulkveža Brieža iela, Elizabetes iela, K. Valdemāra iela, Stabu iela, A. Čaka iela, Matīsa iela, Vietalvas iela, Vestienas iela, Pildas iela, Dārzciema iela, A. Deglava iela, Ulbrokas iela, Brāļu Kaudzīšu iela, A. Saharova iela un Lubānas iela.

## Pieturvietas
20. autobusu maršrutā pavisam kopā ir 56 pieturas. Virzienā **[[Pļavnieku kapi (Rīga)|Pļavnieku kapi]]** — **[[Pētersala-Andrejsala|Pētersala]]** ir 28 pieturas, bet virzienā **[[Pētersala-Andrejsala|Pētersala]]** — **[[Pļavnieku kapi (Rīga)|Pļavnieku kapi]]** arī ir 28 pieturas.

### Agrākie pieturvietu nosaukumi
* "Bāze" (pārdēvēta par "Jukuma Vācieša iela")
* "Veikals "Pļavnieki"" (pārdēvēta par "Pavasara gatve")
* "Akadēmiķa Mtislava Keldīša iela" (pārdēvēta par "Dzeņu iela")
* "Skola" (pārdēvēta par "93.vidusskola")
* "55. skola" (pārdēvēta par "Vietalvas iela")
* "Pētersalas iela" (pārdēvēta par "Pētersala")
* "Dzirnavu iela" (pārdēvēta par "Hanzas iela")
* "93. vidusskola" (pārdēvēta par "Dārzciema vidusskola")

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
*